OpenLLM-France/wikimedia huggingface dataset:
# Rakuten Japan Open Tennis Championships 2015

El Torneig de Tòquio 2015, oficialment conegut com a Rakuten Japan Open Tennis Championships 2015, és un esdeveniment de tennis masculí disputat sobre pista dura que pertany a les sèries 500 de l'ATP. La 43a edició del torneig es va celebrar entre el 5 i l'11 d'octubre del 2015 a l'Ariake Coliseum de Tòquio (Japó).
El tennista suís Stan Wawrinka va guanyar el seu quart títol de la temporada.

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | S. Wawrinka | 6 | 2 | 6 |
| WC | T. Ito | 3 | 6 | 4 | 1 | S. Wawrinka | 6 | 6 | |
| Q | A. Krajicek | 2 | 6 | 6 | Q | A. Krajicek | 3 | 4 | |
| | J. Sousa | 6 | 4 | 3 | | | | | | 1 | S. Wawrinka | 6 | 7 | |
| 3 | G. Simon | 6 | 6 | | | | | | | | G. Müller | 4 | 6⁵ | |
| | J. Veselý | 4 | 2 | | 3 | G. Simon | 3 | 4 | | | | | | |
| | J. Chardy | 6$^3$ | 6⁵ | | | G. Müller | 6 | 6 | | | | | | |
| | G. Müller | 7 | 7 | | | | | | | | | | | | 1 | S. Wawrinka | 6 | 6 |
| | B. Paire | 6 | 2 | 7 | | | | | | | | | | | | B. Paire | 2 | 4 |
| | M. Bagdatís | 3 | 6 | 5 | | B. Paire | 3 | 6 | 6 | | | | | |
| | N. Kyrgios | 6 | 6 | | | N. Kyrgios | 6 | 4 | 1 | | | | | |
| | R. Bautista Agut | 4 | 2 | | | | | | | | B. Paire | 1 | 6 | 6 |
| 6 | M. Čilić | 6 | 6 | | | | | | | 2 | K. Nishikori | 6 | 4 | 2 |
| | S. Johnson | 3 | 3 | | 6 | M. Čilić | 6 | 5 | 3 | | | | | |
| | S. Querrey | 6$^3$ | 3 | | 2 | K. Nishikori | 3 | 7 | 6 |
| 2 | K. Nishikori | 7 | 6 | | | | | | |

## Quadre dobles masculins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| | Juan Sebastián Cabal Robert Farah Maksoud | 6 | 6⁵ | [10] |
| | Richard Gasquet Fernando Verdasco | 4 | 7 | [5] | | Juan Sebastián Cabal Robert Farah Maksoud | 7 | 4 | [10] |
| 4 | Alexander Peya Bruno Soares | 6$^3$ | 4 | | Q | Steve Johnson Sam Querrey | 5 | 6 | [8] |
| Q | Steve Johnson Sam Querrey | 7 | 6 | | | | | | | | Juan Sebastián Cabal Robert Farah Maksoud | 6⁵ | 6 | [7] |
| | Treat Huey Henri Kontinen | 6 | 6$^3$ | [7] | | | | | | 3 | Raven Klaasen Marcelo Melo | 7 | 3 | [10] |
| 3 | Raven Klaasen Marcelo Melo | 2 | 7 | [10] | 3 | Raven Klaasen Marcelo Melo | 6 | 6 | |
| | Aisam-ul-Haq Qureshi Gilles Simon | 4 | 6 | [10] | | Aisam-ul-Haq Qureshi Gilles Simon | 4 | 3 | |
| 2 | Pierre-Hugues Herbert Nicolas Mahut | 6 | 3 | [8] | | | | | |

## Enllaços externs

* Web oficial (japonès) (anglès)
* Quadre individual masculí PDF
* Quadre dobles masculins PDF
Tòquio :
1973
1974
1975
1976
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2022
2023
2024 :
ATP World Tour 2015
< 2014
2016 > :
ATP World Tour Finals, Londres :
# RTP1

RTP1 és el primer canal de la RTP, l'empresa pública portuguesa de ràdio i televisió. Es va constituir el 15 de desembre de 1955 com a servei de televisió nacional, en virtut de l'article 1 del Decret nº 40 341.
Va començar a emetre experimentalment el 1956 des dels estudis 'Feira Popular' de Lisboa i regularment el 7 de març de 1957. Un anunci fet a l'inici de l'emissió deia que aquestes emissions encara no eren definitives, ja que les proves durarien uns quants mesos més. L'emissió va començar a les 21:30, i amb això va arribar la primera emissió de la marxa del Derby Day (de Robert Farnon) per televisió. RTP volia encarregar una marxa utilitzada per obrir la seva programació diària, però com que la tasca costava molt de temps, el problema es va resoldre després de trobar un munt de discos de Chapell per seleccionar la pista més tard. La primera locutora del període regular, Maria Helena Varela Santos, va anunciar l'alineació de la vetllada i va anar seguida d'un discurs de Domingos de Mascarenhas sobre el futur de RTP. Durant tota la nit s'han observat problemes tècnics, incloent una sèrie de problemes amb el so.
Va assolir dues fites importants quan va abastar el 100% de la població portuguesa, a mitjans dels anys 60, i quan va començar a emetre en color, 7 de març de 1980.
RTP1, el canal portuguès més antic, és de caràcter generalista i basa la seva programació en ficció portuguesa, informació, esports i entreteniment.

## Referències

* ↑ «RTP: nascimento e primeiros passos». RTP, 2007. [Consulta: 9 maig 2022].
* 1 2 «As emissões regulares». RTP, 2007. [Consulta: 9 maig 2022].

## Vegeu també

* Televisió a Portugal
# RTP Madeira

RTP Madeira (Ràdio i Televisió de Portugal Madeira) és el canal internacional de la televisió pública portuguesa per a Madeira. Seria l'equivalent a TV3, però adreçat als madeiresos, considerada com a regió autònoma de Portugal.
L'emissió es va inaugurar el 1972. L'RTP Madeira és doncs un derivat de l'RTPi (RTP Internacional), que s'ha continuat derivant per territoris o regions globals:
* RTP Internacional (per al públic portuguès essencialment europeu)
* RTP África (per al públic portuguès que via Àfrica)
* RTP Açores (per al públic portuguès que viu a les Açores)

## Referències

* 1 2 RTP Madeira a tvdirecto.com
* ↑ http://www.rtp.pt/wportal/grupo/governodasociedade/historia.php
* ↑ http://www.rtp.pt/rtpmemoria/

## Enllaços externs

* Pàgina web oficial d'RTP Madeira
# Rakovice

Rakovice és un poble i municipi d'Eslovàquia que es troba a la regió de Trnava, a l'oest del país. El 2023 tenia 631 habitants.

## Història

La vila fou fundada el 1262.

## Referències

* ↑ «Trnavský kraj (Slovakia): Districts, Towns and Municipalities» (en anglès), 12 abril 2024. [Consulta: 22 juny 2024].
# Quint Eli Petus (pontífex)

Quint Eli Petus (llatí: Quintus Aelius P. f. Paetus) va ser un magistrat romà que va viure al segle iii aC. Formava part de la gens Èlia i era de la família dels Petus.
L'any 217 aC va presentar la seva candidatura per ser cònsol el 216 aC, però no va sortir elegit. Era pontífex l'any 216 aC, quan va morir combatent a la batalla de Cannes contra els cartaginesos comandats per Hanníbal.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 84.
# Ramón Ángel Díaz

Ramón Ángel Díaz (La Rioja, Argentina, 29 d'agost de 1959) és un exfutbolista argentí i posterior entrenador.
Va disputar 22 partits amb la selecció de l'Argentina.

## Referències

* ↑ «Ramon Diaz: Globe-trotting thoroughbred commits to Oxford cause».
* ↑ «Ramon Angel Diaz».
* ↑ National Football Teams
# Ranxeria índia Grindstone

La ranxeria índia Grindstone d'indis Wintun-Wailaki és una tribu reconeguda federalment i ranxeria d'indis wintun i wailaki del nord de Califòrnia.

## Reserva

La reserva tribal és la Ranxeria de Grindstone, situada al comtat de Glenn (Califòrnia). Fou fundada en 1907 i té una superfície de 120 acres o 0,49 kilòmetres quadrats. Aproximadament 98 dels 162 membres de la tribu viuen a la reserva.La comunitat urbana més propera és Elk Creek, unes 5 milles al sud. Encara practiquen la religió kuksu.

## Govern

La ranxeria índia Grindstone és governada per un consell tribal escollit democràticament. Té la seu a Elk Creek (Califòrnia), i el seu cap tribal actual és Ronald Kirk.

## Idioma

Tradicionalment els membres de la tribu han parlat wailaki o wintu, una de les llengües wintun del grup penutià, però el primer està extingit i el segon té pocs parlants.

## Notes

* ↑ California Indians and Their Reservations: P. San Diego State University Library and Information Access. 2010 (retrieved 30 June 2010)
* 1 2 California Indians and Their Reservations: G. Arxivat 2010-01-10 a Wayback Machine. San Diego State University Library and Information Access. 2010 (retrieved 30 June 2010)
* ↑ Pritzker, 154
* ↑ "Tribal Governments by Area." Arxivat 2010-05-05 a Wayback Machine. National Congress of American Indians. (retrieved 30 June 2010)
* ↑ Hinton, 27

## Referències

* Hinton, Leanne. Flutes of Fire: Essays on California Indian Languages. Berkeley: Heyday Books, 1994. ISBN 0-930588-62-2.
* Pritzker, Barry M. A Native American Encyclopedia: History, Culture, and Peoples. Oxford: Oxford University Press, 2000. ISBN 978-0-19-513877-1.
# Ranxo

El ranxo era l'habitatge rural per antonomàsia en àmplies zones d'Amèrica, com Argentina, el Paraguai, l'Uruguai, el Brasil, Mèxic i fins i tot Bolívia, de característiques gairebé sempre humils.

## Arquitectura

Encara que el nou tipus d'habitatge a Amèrica es construïa amb idèntics materials i tecnologia a l'utilitzat en les barraques indígenes, va prendre el seu nom d'una paraula espanyola. El gautxo, amb freqüència descendent d'indi i espanyol, va agafar una mica de cadascun per construir el seu habitatge d'acord amb les seves necessitats.
Aquest habitatge era de chorizo i de palla quinchada. El chorizo és una argamassa de fang i palla (tova) amb la que es construïen les parets. Pel sostre s'utilitzava la palla quinchada: manats de palla lligats amb un jonc a un quincho, d'aquí ve el nom.
L'estructura de la construcció era senzilla: quatre cantoneres de fusta com si fossin pilastres a les quatre cantonades, amb les seves bases enterrades fermament i, unides a aquestes, conformant la coberta, dues bigues inclinades que formen els mojinetes (triangulars) i, finalment, la biga de carener a la zona superior de la coberta.
És un habitatge amb una coberta a dues aigües, al capdavant triangular (el mojinete), que porta una biga principal de carener; entre aquesta i les parets costaneres, es recolzen les tisores, a banda i banda, que sobresurten un tros per formar el ràfec; sobre les tisores van, horitzontal i paral·lelament, les canyes o branques de salze, que sustenten la palla quinchada del sostre.
Preparada així l'estructura, s'aixequen les parets exteriors, es posa el sostre i es col·loquen portes i finestres que, al principi, eren simplement buits, després de cuir, i molt posteriorment de fusta.

## Cases

Al camp, en referir-se a l'habitatge, no usen el singular. Es diu, encara que sigui una sola casa completament aïllada del veïnat: les cases. Aquest costum es devia, possiblement, al fet que els primers establiments enmig del camp, malgrat ser d'un mateix propietari, estaven formats per altres dos cossos d'edifici, destinats a un ús diferent. Per això els gautxos deien les cases, modisme que encara s'utilitza.

## Vegeu també

* Estancia
# Radøy

Radøy és un antic municipi situat al comtat de Hordaland, Noruega. Té 5.077 habitants (2016) i la seva superfície és de 111,45 km². El centre administratiu del municipi és el poble de Manger.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 26 novembre 2016].
# Raoul de Cambrai

Raoul de Cambrai és una cançó de gesta francesa del cicle dels vassalls rebels. És una obra del darrer quart del segle xii. Esta composta de 8.542 versos decasíl·labs repartits en 345 laisses; una part de la cançó ens ha arribat en versos en rima consonant (primera part fins al vers 5.555) i una part en rima assonant (vers 5556 al final). Se'n conserven dos manuscrits.

## Referències

* ↑ Bar p. 1231

## Bibliografia

* Francis Bar, "Raoul de Cambrai" a Dictionnaire des lettres françaises: le Moyen Âge, éd. Geneviève Hasenohr i Michel Zink, Paris, Fayard (La Pochothèque), 1994, p. 1231-1235
* Real, Elena, Épica medieval francesa. Madrid: Síntesis, 2002 ISBN 8477389926, p. 212-220
* Martí de Riquer, Los cantares de gesta franceses, Barcelona, Ariel, 2009 [traducció a partir de la versió ampliada francesa], ISBN 9788424936150, p. 263-271

### Traduccions modernes

* a l'espanyol: Raúl de Cambrai (cantar de gesta francés). Introducción de Anna M. Mussons; traducción del francés medieval de Isabel de Riquer, Madrid, Ediciones Siruela, 2007.

## Enllaços externs

* Fitxa de l'obra a la base de dades ARLIMA
# Rasa de les Olles

La Rasa de les Olles és un torrent afluent per la dreta del Riu Fred que fa tot el seu curs pel terme municipal d'Odèn. Neix al vessant oriental de la Serra de Serra-seca, entre els cims del Serra-seca (440 m. al sud) i el Roc de les Onze (225 m. al nord), a escassos metres a llevant de la carretera de Cambrils d'Odèn a Montpol. De direcció global cap a l'est, s'escola entre el vessant nord del Turó de les Olles i el vessant sud del Turó de Móres, passa pel sud de la masia de Móres i un centenar de metres abans de desguassar al seu col·lector, entra en territori del PEIN Ribera Salada.
La seva xarxa hidrogràfica, que també transcorre íntegrament pel terme d'Odèn, està constituïda per 33 cursos fluvials la longitud total dels quals suma 18.963 m. En són afluents la Rasa de la Presó, la Rasa de Coll Pregon i la Rasa de Cal Quel.

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Les coordenades del lloc on neix, segons el web la XRCC, són 42° 7′ 19.89″ N, 1° 22′ 52.59″ E﻿ / ﻿42.1221917°N,1.3812750°E﻿ / 42.1221917; 1.3812750
# Rajdharma

Rajdharma significa el deure dels governants, que estava unit intrínsecament amb el concepte de valor i Kshatriya dharma.
En una altra interpretació, Rajdharma procedeix a guiar la persona per incorporar l'espiritualitat en la seva vida laboral i en la seva vida personal. Els pensaments no se centren en els valors i les visions tradicionals o ortodoxes dels deures religiosos, sinó en tècniques mitjançant les quals un pot esdevenir un competidor efectiu en el mercat mundial. La dimensió espiritual es refereix a la recuperació de la força interior, que és una sensibilitat que pot ser sentida i experimentada, però no mesurada. Això prepara l'individu per fer front a la lluita en el seu medi i a l'estrès existencial. També ajuda l'individu a esdevenir una persona naturalment feliç sense bretxa real entre la seva imatge pública i privada. Aquestes persones es converteixen en treballadors inspirats i la seva inspiració es deriva de la fortalesa espiritual i està reforçada pel pensament positiu.
# Rajecká Lesná

Rajecká Lesná és un poble i municipi d'Eslovàquia que es troba a la regió de Žilina, al centre-nord del país.

## Història

La primera menció escrita de la vila es remunta al 1413.
# Ras el Koran

Ras el Koran (àrab: رأس القُرْعَان, Raʾs al-Qurʿān, o رأس القُرَان, Raʾs al-Qurrān) és un cap de Tunísia a la governació de Bizerta i al nord-oest de la ciutat de Bizerta. Està situat a l'oest del Ras Ben Sekka, però lleugerament més al sud que aquest i a una altura similar a la del Cap Blanc.
# Rasa Fonda (Bassella)

La Rasa Fonda és un torrent afluent per l'esquerra de la Riera de Madrona que neix a uns 150 m. al nord del nucli de Guardiola, a l'extrem sud del terme municipal de Bassella. De direcció global cap al nord-est, desguassa al seu col·lector quan aquest ja es troba embassat a l'embassament de Rialb. Tot el seu curs transcorre per l'interior del terme municipal de Bassella. La seva xarxa hidrogràfica, que també transcorre íntegrament pel municipi de Bassella, està constituïda per 12 cursos fluvials la longitud total dels quals suma 5.744 m.

## Referències

* 1 2 3 Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
* ↑ Les coordenades del lloc on neix, segons el web de la XRCC, són 41° 57′ 47.52″ N, 1° 16′ 34.31″ E﻿ / ﻿41.9632000°N,1.2761972°E﻿ / 41.9632000; 1.2761972
# Referèndum sobre la Llei de Successió en la Prefectura de l'Estat

El referèndum sobre la Llei de Successió es va celebrar a Espanya el 6 de juliol de 1947, sent el primer procés electoral celebrat després de la victòria franquista a la guerra civil espanyola i l'inici de la dictadura del general Franco. La Llei de Successió en la Prefectura de l'Estat tenia com a objectiu la restauració de la Monarquia Espanyola després de la República però alhora, nomenava Francisco Franco cap d'Estat vitalici –o fins a la seva renúncia– i li atorgava la facultat d'escollir al seu successor, rei o regent, establint de nou el Regne d'Espanya.
Segons les informacions oficials, la llei va ser aprovada pel 93 % dels votants. no obstant, el referèndum es va celebrar en un context sense garanties ni transparència, reprimint qualsevol veu que diferís de la campanya oficial pel sí, i fins i tot es va coaccionar als votants exigint certificats de vot als treballadors d'empreses i el segellat de les cartilles de racionament.

## Resultats

| Elecció | Vots | % |
| A favor | 14.145.163 | 93.0 |
| En contra | 722.656 | 4.7 |
| Vots en blanc | 351.744 | 2.3 |
| Total | 15.219.563 | 100 |
| Votants registrats/participació | 17,178,812 | 88.6 |
| Font: Nohlen i Stöver (2010). |||

## Referències

* 1 2 3 Nohlen, Dieter; Stöver. Elections in Europe: A Data Handbook. Baden-Baden: Nomos, 2010, p. 1823. ISBN 978-3-8329-5609-7.
* ↑ Ruiz González, David. «Marco jurídico e institucional (1936-1945)». A: España franquista: Causa General y actitudes sociales ante la dictadura. Cuenca: Ediciones de la Universidad de Castilla-La Mancha, 1993, p. 20. ISBN 978-84-88255-25-9.
# Rata viscatxa

La rata viscatxa (Octomys mimax) és una espècie de rosegador histricomorf de la família Octodontidae, l'única del gènere Octomys. Viu a l'Argentina i Xile.
# Rajpipla (ciutat)

Rajpipla és una ciutat i municipalitat del districte de Narmada a l'estat de Gujarat. Està situada a 21° 47′ N, 73° 34′ E﻿ / ﻿21.78°N,73.57°E﻿ / 21.78; 73.57 a les faldilles de la muntanya Devsatra (on hi ha doues fortaleses) a uns 15 km a l'oest de Nandod. Segons el cens del 2001 la població de la ciutat era de 34.923 habitants.
Va donar nom al principat de Rajpipla del que fou la primera capital, fins que fou traslladada a Nandod vers el 1730. Després fins al segle XX només podia ser habitat i visitat per bhils. El 1730 es va construir una nova fortalesa a la riba del Karjan a uns 3 km d'una gorga de muntanya, amb un palau, prop de la moderna ciutat de Nandod.

## Referències

* Cens de l'Índia

## Enllaços externs

* Shri-Harsiddhi-Mataji-Temple
* Genealogia de la nissaga de Rajpipla
* Open Library resource
* Playne, Somerset; Solomon, R. V.; Bond, J. W.; Wright, Arnold; Indian States
# Rajpur Ali

Rajpur Ali fou un estat tributari protegit inicialment a l'agència de Bhopawar (el 1925 les agències de Malwa i Bhopawar foren reunides en una sola que va portar el nom d'agència de Malwa i Bhopawar, que el 1927 va canviar el nom per agència de Malwa i dels Estats del Sud fins que el 1934 l'agència va recuperar el seu antic nom d'agència de Malwa). Estava situat entre el riu Narmada o Nerbudda i les muntanyes Vindhya. La superfície era de 2.168 km² i la població el 1881 eren 56.827, uns dos terços hindús i un terç animistes amb molt pos musulmans i jains.
El sobirans eren rajputs del clan sesòdia, connectat amb la família reial de Mewar (Udaipur). Sembla que degut al seu aïllament, al caràcter muntanyós i salvatge del seu territori van governar durant segles i no foren molestats ni per la invasió maratha. Poc abans d l'establiment del poder britànic a Malwa al començament del segle xix, governava a Rajpur Ali el cap Rana Pratab Singh que tenia al seu servei a un aventurer de Mekran anomenat Musafir, que a la mort del raja va liquidar a dos pretendents a la successió i va governar l'estat en nom del fill pòstum del difunt, Jaswant Singh. Aquest va morir el 1862 i va deixar un testament en el que dividia l'estat entre els seus dos fills però els britànics van rebutjar aquesta voluntat i van permetre al fill gran Gangdeo, succeir en tot l'estat. Al cap d'uns anys la incompetència del sobirà va fer créixer l'anarquia i els britànics van haver d'agafar l'administració del principat. Gangdeo va morir el 1871 i el va succeir el seu germà Rupdeo mort el 1881. La successió va recaure en un fill adoptiu que era menor i va tornar sota administració britànica fins a la majoria.
L'estat pagava un tribut de 1100 lliures al govern britànic però d'aquesta quantitat els britànics entregaven 1000 lliures al raja de Dhar del que antigament Rajpur Ali havia estat feudatari; a més del tribut esmentat Rajpur Ali pagava 150 lliures a l'any per fer front al cost del Malwa Bhil Corps.
L'estat disposava el 1881 d'un exèrcit de 9 cavallers i 150 policies, amb 2 canons. El sobirà tenia dret a salutació de 9 canonades.

## Referències

* 1 2 3 Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# René Chauvet

René Chauvet (Perpinyà, 17 de gener del 1900 - Perpinyà, 24 de novembre del 1984) va ser un polític socialista nord-català, alcalde de Naüja del 1968 al 1983.

## Biografia

Era fill d'Horaci Chauvet (Perpinyà, 1873 - 1962), escriptor, historiador i periodista rossellonès, i descendia d'una familia amb arrels a la Roca d'Albera que s'havia significat políticament. El seu avi Jean Chaubet va ser breument alcalde de la població abans de revoltar-se contra el cop d'estat de Lluís Napoleó Bonaparte que derrocà la Segona República Francesa, i haver-se d'exiliar; i el germanastre d'aquest, Joseph Chaubet, va ser alcalde de la Roca entre 1850 i 1854. El germà d'en René, Lluís Chauvet (Perpinyà, 1906 - Menocourt, Illa de França, 1981), va ser escriptor i periodista.
Després de la guerra exercí de professor de castellà a Perpinyà, al "Collège Moderne" i a l'institut de batxillerat (futur Liceu Aragó), fins que se'n jubilà el 1965.

### Actuació política

Seguint la tradició familiar d'esquerres, va militar a la SFIO fins al 1959 quan, enfrontat als punts de vista del secretari general Guy Mollet sobre la guerra d'Algèria, abandonà la formació. Juntament amb altres militants escindits, com Henri Noguères, participà en la fundació del Parti socialiste autonome (PSA) de què sembla que en fou el secretari general dels Pirineus Orientals; si més no, ho era el 1960 quan aquest es refundà en el Partit Socialista Unificat. Ocupà el càrrec de secretari federal del PSU pels Pirineus Orientals fins al setembre del 1964, quan dimití juntament amb diversos responsables nord-catalans, entre els quals Jules Gaspard de Bulaternera.
Chauvet es presentà a les eleccions municipals de Perpinyà del 8 i 15 de març del 1959 per la llista d'esquerres, batuda per la candidatura de Paul Alduy. Concorregué novament a les eleccions pel cantó de Montlluís del 4 i 11 de juny del 1961 (que guanyà Vincent Chicheil), a les del cantó de Perpinyà-Est del 8 i 15 de març del 1964 (que guanyà Paul Alduy) i a les municipals de Perpinyà del 14 de març del 1965, sense èxit en cap cas. En jubilar-se, abandonà també l'alta política departamental. Al gener del 1968 es presentà, i sortí escollit, a una elecció parcial per renovar el consell municipal de Naüja, un petit poble de l'Alta Cerdanya on la seva esposa tenia vincles familiars. Al mateix any hi reemplaçà l'alcalde Gaston Mirouse, que havia dimitit, i romangué a l'alcaldia fins al 1983, quan no es presentà a reelecció.

## Notes

* ↑ Es tracta d'un nom relativament corrent a França, i aquest René Chauvet no s'ha de confondre amb altres honònims: l'alcalde de Tours (1636-1637), el de Saix (departament de Viena, 2012) o el compositor i director del Gran Teatre de Bordeus entre 1914 i 1928, entre d'altres

## Bibliografia

* André Balent René Chauvet, a Midi Rouge 5 (juin 2005) p.4-6